Paterna obri el termini per a participar en la Cordà que se celebrarà amb motiu del 9 d’Octubre
17/09/2018

# Paterna obri el termini per a participar en la Cordà que se celebrarà amb motiu del 9 d’Octubre

[![Paterna obri el termini per a participar en la Cordà que se celebrarà amb motiu del 9 d’Octubre](/images/noticias/2018/09/cohetodromo-gr.jpg)](/images/noticias/2018/09/cohetodromo-gr.jpg)

17.09.2018

La Cordà commemorativa tindrà lloc el 8 d'octubre a les 23 hores en el coetòdromo

L'Ajuntament de Paterna, a través de la regidoria de Tradicions, Cultura i Foc, obri aquesta vesprada el termini per a inscriure's en la Cordà especial que se celebrarà el pròxim 8 d'octubre a les 23 h, amb motiu del Dia de la Comunitat Valenciana.

Tal com ha explicat la regidora Paqui Periche, “_són molts els veïns i veïnes que han mostrat el seu interés a participar, per la qual cosa entre totes les persones que s'inscriguen es realitzarà un sorteig per a triar als tiradors que participaran en aquesta Cordà tan especial_”.

D'aquesta manera, els interessats tindran fins al pròxim 30 de setembre per a registrar-se a través de la web de la regidoria, www.paterna.es/rtcf/, emplenant el formulari que trobarán. Els participants que accediran al coetòdrom es coneixeran l'1 d'octubre en un sorteig públic que es realitzarà en el Gran Teatre a les 21 hores.

Per la seua banda, la regidora ha recordat que _“amb aquest acte, organitzat per les federacions que formen part de la comissió del 9 d’octubre i patrocinat per l'Ajuntament, commemorem una data tan assenyalada per a tots els valencians i valencianes recuperant una tradició que_ portava més de 10 anys sense celebrar-se”.

I en aqueix sentit Periche ha destacat que “_el foc i la pólvora formen part de les nostres tradicions i la nostra cultura, per la qual cosa no hi ha millor manera de retre homenatge i reivindicar el 9 d’Octubre que mitjançant una Cordà en la qual puguen participar els paterners i paterneres que ho desitgen_”.